În 1328, Carol al IV-lea al Franței a murit fǎrǎ sǎ lase un moștenitor pentru tron. Baronii l-au propus pe vǎrul sǎu, Filip al VI-lea al Franței, dar nepotul lui Carol, Eduard al III-lea al Angliei s-a opus, drept pentru care Filip a confiscat posesiunile engleze din Franța. În 1337 a izbucnit Războiul de 100 de Ani. Englezii au învins flota francezǎ în Canalul Mânecii la Sluys, apoi au invadat Franța, obținând victoria în Bătălia de la Crécy, unde arcașii englezi, cu arcurile lor, i-au doborât pe cavalerii francezi bine înarmați. Au capturat portul Calais și dupǎ ce ambele tabere au rǎmas fǎrǎ fonduri, au încheiat un armistițiu care a durat pânǎ în 1355. În 1355, englezii conduși de Eduard Prințul Negru au invadat Franța și au obținut o victorie în Bătălia de la Poitiers (1356). Au semnat un tratat prin care Angliei îi reveneau mari teritorii din Franța. În 1360, Franța și Anglia erau conduse de niște copii-Carol VI și Richard II. Rǎzboiul a fost reluat în 1415 când Henric al V-lea al Angliei a pretins tronul Franței și a capturat Harfleur și i-a învins pe francezi în Bătălia de la Azincourt, ocupând nordul Franței. În 1428, unchiul lui Henric a asediat orașul Orléans, dar a fost respins de forțele franceze conduse de o adolescentă de 17 ani, Ioana d'Arc, care susținea cǎ a avut viziuni și a auzit voci divine care îi porunceau să elibereze Franța. L-a sprijinit pe noul rege francez încoronat, Carol al VII-lea al Franței. A fost învinsă la Paris și capturată de burgunzi și vândutǎ englezilor, care au ars-o pe rug sub acuzația de vrǎjitorie. Dupǎ ani de lupte, francezii și-au recuperat teritoriile în 1453 punând capǎt rǎzboiului de 116 ani , doar portul Calais rǎmânând sub stǎpânire englezǎ.